SL Uradni list Evropske unije C 345/5

SKUPNA PARLAMENTARNA SKUPŠČINA PARTNERSKEGA SPORAZUMA, PODPISANEGA MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V TOREK, 18. MARCA 2014

2014/C 345/02

Vsebina

1. Obnovljivi viri energije in podnebne spremembe: človeški in tehnološki izzivi za države AKP – grška in evropska izkušnja

2. Delavnica – zbirno poročilo

3. Pridobivanje nafte in mineralov na morskem dnu v okviru trajnostnega razvoja

4. Boj proti aidsu

5. Izjava komisarja za razvoj Andrisa Piebalgsa

6. Razprava s komisarjem za razvoj Andrisom Piebalgsom (po postopku brez seznama govornikov

7. Čas za vprašanja Evropski komisiji

8. Ukrepi Evropske komisije v zvezi z resolucijami, sprejetimi na 26. zasedanju Skupne parlamentarne skupščine

9. Globalna razširjenost terorizma: vloga interneta in družbenih medijev Odbor za politične zadeve

10. Poročilo o 11. regionalnem srečanju

ZAPISNIK SEJE V TOREK, 18. MARCA 2014

Seja se je začela ob 9.05.

PREDSEDUJOČI: Fitz A. JACKSON

Sopredsednik

1. Obnovljivi viri energije in podnebne spremembe: izzivi človeštva in tehnološki izzivi za države AKP – grška in evropska izkušnja

Izmenjava mnenj z namestnikom grškega ministra za zunanje zadeve Kiriakosom Jerontopulosom

Namestnik grškega ministra za zunanje zadeve Kiriakos Jerontopulos je imel predstavitev o obnovljivih virih energije in podnebnih spremembah.

Govorili so: Gay Mitchell, Picewell Forbes (Bahami), Norbert Neuser, Olle Schmidt, Abdourahamane Chegou (Niger), Komi Selom Klassou (Togo), Makhosini Hlongwane (Zimbabve), Christa Klaß, Nita R. Deerpalsing (Mauritius) in Ana Rita Geremias Sithole (Mozambik).

Poslanci so pozvali k večjemu vlaganju v obnovljive vire energije in v preventivne ukrepe, kot sta zmanjševanje tveganja nesreč in boj proti podnebnim spremembam. Pozvali so k boljši koordinaciji med Evropsko unijo in ukrepi posameznih držav članic, s katero bi optimizirali rabo virov. Podan je bil tudi predlog, da bi bilo treba uvesti programe univerzitetne izmenjave in pobratenja mest, s čimer bi poenostavili prenos strokovnega znanja in izkušenj.

Razpravo je zaključil Kiriakos Jerontopulos.

2. Delavnica – zbirno poročilo

Poročevalec Arnaldo Álvaro Ramos (Zelenortski otoki) je ustno poročal o delavnici o podpiranju razvoja zasebnega sektorja in spodbujanju naložb v obnovljive vire energije v državah AKP.

Na delavnici so bile obravnavane inovativne rešitve na področjih financiranja in tehnologije ter dobre prakse za premostitev pomanjkanja energije z rabo obnovljivih energetskih virov.

Govoril je: sopredsednik Fitz A. Jackson.

3. Pridobivanje nafte in mineralov na morskem dnu v okviru trajnostnega razvoja

Odbor za socialne zadeve in okolje

Soporočevalca: Joe Koim Komun (Papua Nova Gvineja) in Christa Klaß

Poročilo sta predstavila Joe Koim Komun (Papua Nova Gvineja) in Horst Schnellhardt (namesto Christe Klaß).

Govorili so: Alban Sumana Kingsford Bagbin (Gana), Jutta Haug, Dharamkumar Seeraj (Gvajana), Olle Schmidt, Ousmane Kaba (Gvineja), Mohamed El Moctar Zamel (Mavretanija), Carlos Manuel (Mozambik), Lautafi Fio Selafi Purcell (Samoa), Peter Štastný, Ibrahim Bundu (Sierra Leone), Adjedoue Weidou (Čad), Maria Fernanda Lay (Vzhodni Timor), Nita R. K. Deerpalsing (Mauritius) in Armando Astudillo González (Evropska komisija).

Poslanci so opozorili na priložnosti in izzive pri pridobivanju nafte in mineralov na morskem dnu. Poudarili so prispevek poročila k razvoju tega novega področja in potrebo po tem, da nacionalni parlamenti ustvarijo regulativne okvire, ki bodo zagotavljali kar največje upoštevanje okoljskih standardov ter preglednost pogodb o uporabi in vračilo prihodkov lokalnim skupnostim. Poslanci so poudarili, da so razvoj kapacitet, izobraževanje in prenosi tehnologije bistveni za to, da bodo rudarske dejavnosti na morskem dnu prispevale k trajnostnemu razvoju.

Razpravo je zaključil Joe Koim Komun (Papua Nova Gvineja).

4. Boj proti aidsu

Glavna razprava

Izvršni direktor Skupnega programa Združenih narodov za boj proti aidsu (UNAIDS) Michel Sidibé je predstavil trenutno stanje v boju proti aidsu.

Govorili so: Marija Gabriel, Michael Cashman, Achille Marie Joseph Tapsoba (Burkina Faso), Nathalie Griesbeck, Dambert René Ndouane (Republika Kongo), Musa Hussein Naib (Eritreja), Alban Sumana Kingsford Bagbin (Gana), Michel Sidibé, Picewell Forbes (Bahami), Abdikadir Omar Aden (Kenija), Louis Michel, Abdourahamane Chegou (Niger), Horst Schnellhardt, Mohammed Mukhtar Ahmed (Nigerija), Gay Michell, Ibrahim Bundu (Sierra Leone), Komi Selom Klassou (Togo), Jacob Oulanyah (Uganda), Kennedy K. Hamudulu (Zambija), Makhosini Hlongwane (Zimbabve), Nita R. K. Deerpalsing (Mauritius) in Christophe Apala Pen’Apala Lutundula (Demokratična republika Kongo).

Poslanci so pohvalili prizadevanja v globalnem boju proti aidsu in virusu HIV pod vodstvom in z vizijo Skupnega programa Združenih narodov za boj proti aidsu. Navedena kampanja velja za zgodbo o uspehu globalne solidarnosti in priča o krepitvi domačih virov in predanosti, vodstva in globalnega delovanja državljanov. Poslanci so poudarili, da so dejavna vključenost mlajših generacij, informacijske pobude, učinkovita preventiva in dostop do zdravljenja tudi med najbolj ogroženim prebivalstvom bistveni za zagotavljanje napredka pri uresničevanju cilja, da se preprečijo nove okužbe. Burna je bila razprava o spornih zakonih v Ugandi in Nigeriji, ki so diskriminatorni do določenih manjšinskih skupin, tudi do homoseksualcev. Skoraj vsi poslanci so podprli strpnost do zakonodajnih odločitev posameznih državah, ki upoštevajo kulturno raznolikost. Drugi so bili zaskrbljeni, da lahko vsako dejanje, ki povzroča stigmatizacijo, ogrozi dostop do zdravljenja in oskrbe ter izniči vsa prizadevanja za to, da bi zaustavili epidemijo.

Michel Sidibé je odgovoril na vprašanja poslancev.

(Seja je bila prekinjena ob 13:05 in se je nadaljevala ob 15.00.)

Fitz A. JACKSON in Louis MICHEL Alhaj Muhammad MUMUNI in Luis Marco AGUIRIANO NALDA Sopredsednika Generalna sosekretarja

PREDSEDUJOČI: Louis MICHEL

Sopredsednik

5. Izjava komisarja za razvoj Andrisa Piebalgsa

Andris Piebgals je ocenil napredek, ki je bil dosežen od sprejetja razvojnih ciljev tisočletja. Pohvalil je delo odprte delovne skupine za oblikovanje ciljev trajnostnega razvoja in dragoceni prispevek držav AKP k oblikovanju okvira za obdobje po letu 2015. Andris Piebgals je spomnil, da so v tem globalnem okviru, ki se naglo in korenito spreminja, številne države dosegle rast, številne druge pa imajo še vedno težave z razvojem. Evropska unija je namenila podporo z obsežnim financiranjem sodelovanja. Njena agenda za spremembe in zavezanost k usklajenosti politik sta omogočili, da se je pomoč osredotočila na revnejše države. Prav tako morajo biti spoštovane univerzalne vrednote, kot je nediskriminacija. Komisar je zato pozval k odprtemu dialogu o vprašanjih, o katerih se mnenja razlikujejo, kot znak zrelosti partnerstva AKP-EU.

6. Razprava s komisarjem za razvoj Andrisom Piebalgsom (po postopku „catch the eye“)

V izmenjavi mnenj so se med drugim osredotočili na: odnose med Evropsko unijo in Kubo; pravice spolnih manjšin po Sporazumu iz Cotonouja; učinkovitost razvojnih projektov; podporo malim in srednjim podjetjem ter na krepitev lastninskih razmerij v okviru trajnostnih razvojnih ciljev; pomen infrastrukture in prehoda na zeleno energijo; podporo zasebnemu sektorju in ustvarjanje delovnih mest; namenjanje sredstev malim kmetijskim pridelovalcem; prihodnji potencial kmetijskega bančništva; izziv za manjše države, kako privabiti večje naložbe.

Govorili so: Miguel Angel Martínez Martínez, Michael Cashman, Mohamed El Moctar Zamel (Mavretanija), Gay Mitchell, Horst Schnellhardt, Arnaldo Andrade Ramos (Zelenortski otoki), Dalton Tagelagi (Niue), Ahamada Soukouna (Mali), Ousmane Kaba (Gvineja) in Nita R. K. Deerpalsing (Mauritius).

Komisar Piebalgs je na vprašanja poslancev odgovarjal po postopku „catch the eye“.

7. Čas za vprašanja Evropski komisiji

Na Komisijo je bilo naslovljenih 16 vprašanj.

Komisija je predhodno pisno odgovorila na vprašanja. Komisar Piebalgs je ustno odgovoril na dodatna vprašanja naslednjih poslancev:

na vprašanje št. 5, ki ga je zastavila Marija Gabriel, o dejavnostih EU v Demokratični republiki Kongo, zlasti na vzhodu države;

na vprašanje št. 6, ki ga je zastavil Olle Schmidt, o trgovini z ljudmi v sinajski puščavi;

na vprašanje št. 9, ki ga je zastavil Michael Cashman, o zakonodaji, ki kriminalizira homoseksualnost, in o členu 96 Sporazuma iz Cotonouja;

na vprašanje št. 10, ki ga je zastavil Horst Schnellhardt, o državah, ki se z lastnimi prizadevanji spopadajo z revščino;

na vprašanje št. 11, ki ga je zastavila Fiona Hall (ki jo je nadomeščal Olle Schmidt), o pašništvu.

Avtorji vprašanj številka 1, 3 in 4 niso imeli dodatnih vprašanj.

Avtorji vprašanj št. 2, 7, 8, 12, 13, 14, 15 in 16 na seji niso bili navzoči.

8. Ukrepi Evropske komisije v zvezi z resolucijami, sprejetimi na 26. zasedanju Skupne parlamentarne skupščine

Skupščini je bil posredovan dokument o nadaljnjih ukrepih v zvezi z resolucijami, sprejetimi v Adis Abebi. Sopredsednik se je zahvalil Andrisu Piebalgsu, članu Evropske komisije, pristojnemu za razvoj, za vestno delo in globoko predanost med njegovim petletnim mandatom.

9. Globalna razširjenost terorizma: vloga interneta in družbenih medijev

Soporočevalca: Moses Kollie (Liberija) in Zita Gurmai

Poročilo sta predstavila Moses Kollie (Liberija) in Miguel Angel Martínez Martínez (namesto Zite Gurmai).

Poslanci so poudarili, kako pomembni so internet in družbena omrežja kot orodja z ogromnim potencialom, ki lahko koristijo družbam tako v državah AKP kot tudi v EU. A hkrati so menili, da majhno število ljudi ta orodja zlorablja za to, da širi ekstremistične nazore in organizira teroristične napade. Poslanci so pozvali k okrepitvi mednarodnega sodelovanja, da bi preprečili nadaljnja spletna kazniva dejanja. Posvarili so pred vladami, ki grožnjo terorizma uporabljajo kot pretvezo za omejevanje temeljnih svoboščin. Izziv je pripraviti in izvajati uravnotežene zakonodajne ukrepe, ki bodo omogočili učinkovit boj proti terorizmu, a hkrati varovali pravico do zasebnosti in ščitili legitimne politične dejavnosti.

Govorili so: Boniface Yehouetome (Benin), Mariya Gabriel, Mohamed Youssouf Goumaneh (Džibuti), Abadula Gemeda Dago (Etiopija), Olle Schmidt, Abdikadir Omar Aden (Kenija), Mohamed El Moctar Zamel (Mavretanija), Mohammed Mukhtar Ahmed (Nigerija), Michael Gahler, Abdirizak Osman Hassan (Somalija), Mahamat Togoi Tekilio (Čad), Makhosini Hlongwane (Zimbabve) in Vincent Ringenberg (ESZD).

Razpravo sta zaključila Moses Kollie (Liberija) in Miguel Ángel Martínez Martínez.

10. Poročilo o 11. regionalni seji (vzhodnoafriška regija) v Port Louisu (Mauritius) od 12. do 14. februarja 2014 – poročilo sopredsednikov

Sopredsednik Fitz A. Jackson je ustno poročal o regionalni seji in podal glavne teme razprave.

Poslanci so se zahvalili in čestitali Mauritiusu za uspešno organizacijo seje. Izrazili so zadovoljstvo z razpravami, ki so se med drugim posvečale pomenu regionalnega povezovanja, grožnjama terorizma in piratstva ter proizvodnji sladkorja v državah AKP.

Govorili so: Christa Klaß, sopredsednik Louis Michel, Nita R. K. Deerpalsing (Mauritius), Miguel Ángel Martínez Martínez in sopredsednik Fitz A. Jackson.

(Seja se je končala ob 17.35.)